Slange, vlermuise laat Musina-skool sluitDie vlermuise is op die deurplafon in die klaskamers gevind (Foto: Skermgreep) Die Sigonde Primary School in Musina in Limpopo moes sy deure sluit weens ŉ plaag vlermuise en slange. Die departement van indiensneming en arbeid sê vlermuise is in klaskamers gevind. Dit lok gevolglik slange. Onderwysers het ook aan die departement bevestig dat hulle weekliks slange in die klaskamers doodmaak. Sowat 50 leerders was verlede week afwesig nadat hulle glo weens die vlermuisplaag siek geword het. ŉ Inspekteur van beroepsgesondheid en -veiligheid het Vrydag beslis die skool moet sluit nadat hy vlermuise in die klaskamers se plafonne gevind het. “Daar is bevind dat die skool nie aan die Wet op Beroepsgesondheid en -veiligheid voldoen nie, wat bepaal dat indien die toestand van die gebou die gesondheid en veiligheid van mense bedreig, die gebou met onmiddellike inwerkingtreding gesluit moet word,” lui die departement se verklaring. Volgens Reckson Tshitshivheli, waarnemende provinsiale inspekteur, is dit uiters belangrik dat skole verseker dat hulle aan hierdie wetgewing voldoen. “Wanneer hulle onseker is, moet hulle op die departement se knoppie druk sodat hulle hulp kan kry,” sê Tshitshivheli. Die skool bly tot verdere kennisgewing gesluit. [Video] The Sigonde Primary School in Limpopo was recently closed following a proactive inspection that took place on 27 May 2022. The school was prohibited based on the following:– Grade R 1,4,5,6 and 7 had bats on the classroom roofs which poses danger to the health and safety https://t.co/rCkW2ANc5D pic.twitter.com/CwQ0ln9mam — Department of Employment and Labour (@deptoflabour) June 1, 2022